**„ПЛАН 2030“**

**І. Обща информация**

Организацията на обединените нации на *Срещата за устойчиво развитие на ООН* в Ню Йорк официално обяви своя нов [**„План 2030“**](https://sustainabledevelopment.un.org/post2015/transformingourworld) за устойчиво развитие, определян вече и като „новият План 21 на стероиди“.

 Работата по изготвяне на документа, който заменя поставените през 2000 г. ЦЕЛИ НА ХИЛЯДОЛЕТИЕТО, продължава около ТРИ години.

 Планът е приет в края на м. септември 2015 г. с консенсус на срещата на най-високо равнище в централата на световната организация с участието на над 150 държави и правителствени ръководители.

В него са заложени 17 цели за устойчиво развитие:

**Новите цели предвиждат:**

1. изкореняване на крайната бедност във всичките й форми;

2. ликвидирането на глада и помощ за устойчиво развитие на селското стопанство;

3. поощряване на здравословния начин на живот и съдействието за благополучие на всички хора;

4. осигуряване на всеобщо и качествено образование;

**Страните поемат задължение да:**

5. постигнат равенство между половете;

6. осигурят наличието и рационалната употреба на водните ресурси;

7. осигурят всеобщ достъп до екологично чиста енергетика;

**Страните трябва да съдействат за:**

8. устойчив икономически растеж и създаване на работни места;

9. да създадат инфраструктура за индустриализация;

10. да намалят социално-икономическото неравенство в страните и между страните;

11. да осигурят безопасни условия на живот в градовете и населените места.

**Освен това страните членки на ООН имат намерение:**

12. да въведат устойчиви модели на потребление и производство;

13. да предприемат спешни мерки за борба с промените в климата и техните последствия;

14. да използват рационално морските ресурси;

15. да се стремят към съхраняване и възстановяване на екосистемите на сушата;

**16.** *да осигурят изграждане на мирно и отворено общество в интерес на устойчивото развитие, осигуряване на достъп до правосъдие за всички и създаване на ефективни, отчитащи се и основани на широко участие институции на всички нива;*

17. да активизират глобалното партньорство в интерес на устойчивото развитие.

Реализацията на целите за устойчиво развитие ще изисква до **4,5 трилиона долара** **годишно.** Напредъкът по изпълнението на плана ще се обсъжда **4 пъти годишно** на форум на високо равнище под егидата на Общото събрание.

 **ІІ. „План 2030“ и ВОИ**

С приемането на „План 2030“, пред ВОИ от ИНТОСАЙ се очертава важна роля.

**Генералният секретар на ИНТОСАЙ** прави всичко възможно да закрепи в правна форма специфичните предпоставки за развитие на ВОИ - независимост на ВОИ, изграждане на капацитета на ВОИ и подобряване на системата за финансова отчетност в публичния сектор. Приети са **резолюция 66/209 (2011), 69/228 (2014)** на Общото събрание на ООН.

 **Цел 16 от План 2030 на ООН: Съдействие за изграждане на мирно и отворено общество в интерес на устойчивото развитие, осигуряване на достъп до правосъдие за всички и създаване на ефективни, отчитащи се и основани на широко участие институции на всички нива.**

От целева работна група на ООН е изготвен проект за обсъждане на „Рамка за индикатори и мониторинг на целите за устойчиво развитие“ от януари 2015 г.

**Подцел 16.6 – Изграждане на ефективни и прозрачни институции на всички нива.**

***Индикаторите, които касаят цел 16 :***

1. Индикатор 88 - Насилствени наранявания и смърт на 100 000 души население;
2. Индикатор 89 - Бежанци и вътрешни миграции, причинени от конфликти и насилие;
3. Индикатор 90 – Активи и пасиви на банките, докладващи на Банката за международни разплащания относно международните данъци по страни;
4. Индикатор 91 – Оповестяване на всички плащания, извършени от правителствата по различни договори (да се доразвие);
5. Индикатор 92 – Процент на децата под 5 г., чието раждане е регистрирано от гражданските служби;
6. Индикатор 93 – Наличие и спазване на националните закони и/или конституционални гаранции за правото на информираност;
7. Индикатор 94 – Процент на корупцията в публичния сектор.

***Допълнителни национални индикатори, които страните могат да разгледат:***

1. Процент на жените и мъжете, които се чувстват сигурни когато вървят пеш през нощта в града или областта където живеят;
2. В съответствие с препоръките, дадени от универсалните периодични прегледи или спогодбите на ООН;
3. Брой на децата, които не посещават училище в засегнатите от конфликти и бедствия страни;
4. Индикатор във връзка с реформа на сектор сигурност (предстои доразвиване);
5. Честота на изплащане на заплатите на силите за сигурност;
6. Съответствие с изискванията на OECD или друга приложима конвенция срещу подкупите ( предстои доразвиване);
7. Относно незаконните финансови потоци ( предстои доразвиване);
8. Индикатор за международното сътрудничество по предотвратяване на насилието и борбата с тероризма и престъплението ( предстои доразвиване);
9. Процент на получените от ООН спешни искания за помощ;
10. Брой на журналистите и свързания медиен персонал, над които е упражнено физическо насилие, които са нападнати или убити при изпълнение на служебните си задължения.

***По подцел 16.6 са предложени следните индикатори:***

1. Първоначални разходи на правителството като процент от оригинално одобрения бюджет.
2. Процент на изпълнените препоръки за укрепване на националните антикорупционни рамки.

**Австрийската ВОИ има предложение за добавяне на два нови индикатора:**

* ***Процент на ВОИ, които отговарят на осемте критерия за независимост от Декларацията от Мексико.***

 **Осемте критерия са:**

|  |
| --- |
| *1. Наличие на подходяща и ефективна конституционална /законова/ правна рамка и de facto разпоредби за прилагане на тази рамка.* |
| *2. Независимост на ръководителите на ВОИ и членовете (на институции с колегиална структура), включително гарантиране със закон на срока на мандата и имунитета при нормално изпълнение на техните задължения.* |
| *3. Достатъчно широк мандат и пълна свобода на действие при изпълнение на функциите на ВОИ* |
| *4. Неограничен достъп до информация.*  |
| *5. Право и задължение да докладват за работата си.* |
| *6. Свобода да вземат решение относно съдържанието и подходящия момент за одитните доклади, както и за тяхното публикуване и разпространение.* |
| *7. Наличие на ефективен механизъм за проследяване на препоръките на ВОИ* |
| *8. Финансова и управленска/административна самостоятелност и наличие на подходящи човешки, материални и финансови ресурси* |

* ***Процент на правителствата, прилагащи подобрени счетоводни системи за публичния сектор.***

**ІІІ. Коментари по тези индикатори:**

**Институтът V-Dem** иска подробно разяснение на съдържанието на индикаторите и предлага следните допълнителни индикатори, свързани с двете измерения на отчетността – хоризонтално и вертикално.

*За хоризонталната отчетност:*

1. Разследвания на законодателните органи;
2. Силна съдебна независимост

*За вертикалната отчетност:*

1. Свободни и справедливи избори;
2. Намеса на правителството в медиите;
3. Репресии спрямо неправителствените организации.

**Институтът за развитие в Германия** счита, че подцел 16.6 е **твърде мъгляво формулирана**. За кои видове институции става въпрос? Какво означава на различни нива? Какъв е срокът, необходим този индикатор да стане измерим?

Предложеният Индикатор 91 не измерва дали и как страните докладват за извършените плащания. Може би следва да се въведе нов индекс, които да представи начините за измерване, макар че подобен индекс ще обхване само малка част от подцел 16.6 като в действителност ще изключи ефективността и отчетността (двата основни въпроса на тази подцел).

Препоръчано е цел 16 да бъде изработена по компактно за по-лесно оповестяване и ориентиране към действието.